b'\n_START_ARTICLE_\nSkit\n_START_PARAGRAPH_\nSkit (iz koptskega \xcf\xa3\xe2\xb2\x93(\xcf\xa9)\xe2\xb2\x8f\xe2\xb2\xa7 preko gr\xc5\xa1kega \xcf\x83\xce\xba\xce\xae\xcf\x84\xce\xb7, skiti) je meni\xc5\xa1ka skupnost v vzhodnem kr\xc5\xa1\xc4\x8danstvu, ki omogo\xc4\x8da relativno izolacijo menihov, vendar dopu\xc5\xa1\xc4\x8da komunalne storitve, skupne vire in za\xc5\xa1\xc4\x8dito. Skiti so ob eremitih, lavritih in kenobitih ena od \xc5\xa1tirih vrst zgodnjih samostanskih redov, ki so postali priljubljeni v zgodnjem obdobju razvoja kr\xc5\xa1\xc4\x8danske Cerkve._NEWLINE_Skitske skupnosti imajo obi\xc4\x8dajno ve\xc4\x8d majhnih celic ali votlin, ki sku\xc5\xbeijo za bivanje, in osrednjo cerkev ali kapelo. Skupnosti se pogost \xc5\xa1tejejo za nekak\xc5\xa1en most med strogo pu\xc5\xa1\xc4\x8davni\xc5\xa1kim in posvetnim \xc5\xbeivljenjskim slogom, ker so zmes obeh. Na drugi strani so tudi most do stro\xc5\xbejih oblik meni\xc5\xa1tva, kakr\xc5\xa1ni sta pu\xc5\xa1\xc4\x8davni\xc5\xa1tvo in mu\xc4\x8deni\xc5\xa1tvo. Skupnosti so bile neposreden odziv na asketsko \xc5\xbeivljenje, karkr\xc5\xa1no naj bi \xc5\xbeiveli zgodnji kristjani.\n_START_SECTION_\nIme\n_START_PARAGRAPH_\nIzraz skit izhaja verjetno iz imena doline Sketis (Vadi El Natrun) v Egiptu, kjer so nastale prve skitske skupnosti. Nekaj znanstvenikov trdi, da je izraz skit stilizirano \xc4\x8drkovanje besede asket.'